Tom Burke

Tomas Berkas (, 1875 m. sausio 15 d. – 1929 m. vasario 14 d.) – JAV lengvaatletis, sprinteris. Pirmasis istorijoje 100 m ir 400 m bėgimo olimpinis čempionas.

Biografija 
Tomas Berkas mokėsi Bostono universiteto teisės mokykloje. Sėkmingai varžėsi 400 m ir 440 jardų bėgimo rungtyse. 1895 m. pelnė profesionalo titulą 440 jardų bėgime. 1896 m. olimpinių žaidynių metu neatvykus garsiems sprinteriams, T. Berkas netikėtai laimėjo 100 m bėgimą. Finale jis užfiksavo 12,0 s laiką, o pusfinalyje 11,8 s. Sprinteris išgarsėjo dėl savo starto pritūpus, kokius dabar naudoja šiuolaikiniai bėgikai. Tose pačiose žaidynėse lengvaatletis 400 m preliminariame ir finaliniame bėgimuose atbėgo pirmas ir iškovojo antrąjį aukso medalį pirmajai JAV rinktinei. Vėliau savo karjeroje sprinteris pradėjo bėgti vidutinius ir ilgus nuotolius. Galiausiai Tomas Berkas tapo teisininku, bet kartu dirbo ir sporto žurnalistu, bei lengvosios atletikos treneriu.

Nuorodos 
 sports-reference.com profilis 

JAV sprinteriai
JAV olimpiečiai